**James Sowerby**, nado en Londres o 21 de marzo de 1757 e finado na mesma cidade o 25 de outubro de 1822, foi un dos máis grandes ilustradores e gravadores ingleses. Así mesmo foi un destacado naturalista.

Traxectoria
-----------

Fillo de John e Arabella Sowerby, dunha antiga familia de Yorkshire, naceu en Londres e estudou arte na Royal Academy desta cidade. Traballou con William Curtis (1746-1799) sobre a *Flora londinensis*, que Sowerby ilustrou. Realizou tamén ilustracións para Charles Louis L'Héritier de Brutelle (1746-1800), e para o *Botanical Magazine*.

Casou en 1786 con Anne Brettingham De Carle, unión que daría tres fillos, todos eles naturalistas.

En 1790 Sowerby comezou varios proxectos de colosais dimensións. O primeiro foi a *English Botany, A Catalogue of Indigenous British Plants*, obra sobre botánica da Gran Bretaña na que se encarga da ilustración, gravado e edición. Esta ambiciosa obra foi publicada ao longo de 24 anos. Contén 2 592 láminas gravadas en pranchas de cobre e coloreadas a man. O texto foi asinado por James Edward Smith (1759-1828), pero coñécese polo nome de *Sowerby's Botany*. Posteriormente editouse completa en 36 volumes. Ao contrario doutros ilustradores botánicos da súa época, que tendían a compracer con patróns de fantasía, esta obra foi elaboraba directamente por científicos.

En 1797 iniciou unha nova obra dedicada aos fungos, *Coloured Figures of English Fungi or Mushrooms*, que contén 440 gravados.

Entre 1802 e 1820 estivo ocupado na publicación doutra grande obra, *British Mineralogy*, publicada en cinco volumes aos que posteriormente se engadiría un suplemento de dous volumes.

Os gravados contidos tanto en *English Botany* como en *British Mineralogy* son auténticas obras de arte, que, ademais, resaltan pola súa minuciosidade e gran valor botánico, e que serviron de base para multitude de estudos científicos.

Imaxe dun gravado de James Sowerby.

A familia dos Sowerby
---------------------

James Sowerby foi o pai dunha ampla familia dedicada á ilustración e ao gravado, e cunha profunda vocación naturalista. Os seus tres fillos James DeCarle Sowerby (1787-1871), George Brettingham Sowerby (1788-1854) e Charles Edward Sowerby (1795-1842), continuaron coa obra do seu pai publicando obras como "*Mineral Conchology of Great Britain, Genera of Recent and Fossils Shells*". Así mesmo, varios dos seus netos, e incluso bisnetos, seguiron a tradición familiar ampliando as publicacións existentes e mesmo editando outras novas.

Abreviaturas
------------

* A abreviatura **Sowerby** emprégase para recoñecer a James Sowerby como autoridade na descrición e taxonomía en botánica.
* A abreviatura **Sowerby** emprégase para recoñecer a James Sowerby como autoridade na descrición e taxonomía en zooloxía.

Algunhas obras
--------------

* 1804-1817: *British mineralogy; or, Coloured figures intended to elucidate the mineralogy of Great Britain* (R. Taylor and co. Londres) - Exemplar dixitalizado accesíbel en Internet Arquivo: volume 1 e volume 2.

Notas
-----

1. ↑  Walsh, Huber M. (2003): *James Sowerby Arquivado 27 de setembro de 2007 en Wayback Machine.*. Missouri Botanical Garden.
2. ↑  Stevens, Keith (1998). *Naturalist, Author, Artist, Explorer and Editor*. Hong Kong Branch Royal Asiatic Society.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***James Sowerby*** |

|  |  |
| --- | --- |
|  | Wikispecies posúe unha páxina sobre:  ***James Sowerby*** |

### Bibliografía

* Blunt, Wilfrid & William T. Stearn (1994): *The art of botanical illustration*. Londres: Antique Collectors Club, Limited.
* Eyles, Joan M. (1970-1980): "Sowerby". En Charles Coulston, Ed. *Dictionary of scientific biography*, Volume XII. Nova York: Charles Scribner's Sons.
* Saunders, Gill (1995): *Picturing Plants: An analytical history of botanical illustration*. Berkeley e Os Ánxeles: University of California Press, in association with The Victoria and Albert Museum, Londres.

### Ligazóns externas

* Sowerby, James (1757-1822) no IPNI
* Obras de Sowerby dixitalizadas. Universidade de Estrasburgo.

|  |  |
| --- | --- |
| Control de autoridades | 
* Wd: Q1235813
* WorldCat
* VIAF: 61879779
* BMT: 46849
* BNE: XX5114881
* BNF: 157280906
* Botanist: Sowerby
* CERL: cnp01397863
* Europeana: ID
* FAST: 184286
* GND: 124329810
* ICCU: MODV111206
* ISNI: 0000000081415785
* LCCN: n86854905
* NLA: 36199719
* NPG: mp53262
* NTA: 070147507
* ODNB: 26073
* OL: OL165582A
* openMLOL: 154456
* RKD: 74061
* SELIBR: 283724
* SNAC: w66t1491
* SUDOC: 073946915
* TePapa: 49843
* ULAN: 500128681

 |